เงินบาทเปิด 30.56/58
ธนาคารซีไอเอ็มบีไทย รายงานเงินบาทเปิด 30.56/58 ใกล้เคียงระดับปิดวานนี้ แนวโน้ม sideway
28 ก.ย. 2553

ธนาคารซีไอเอ็มบีไทย รายงานเงินบาทเปิด 30.56/58 ใกล้เคียงระดับปิดวานนี้ แนวโน้ม sideway
นักบริหารเงินธนาคารซีไอเอ็มบีไทย กล่าวว่า เช้านี้เงินบาทเปิดตลาดที่ระดับ 30.56/58 บาท/ดอลลาร์ ใกล้เคียงปิดตลาดวานนี้ ขณะที่สกุลเงินอื่นๆในภูมิภาคก็ยังแข็งค่าอยู่เมื่อเทียบกับดอลลาร์ บาทก็ยังคงแข็งค่าต่อ ส่วนเงินทุนที่ไหลเข้ามาก็ยังคงมีอยู่อย่างต่อเนื่อง
สำหรับค่าเงินสกุลอื่นที่สำคัญ มีดังนี้ ค่าเงินเยน ล่าสุดอยู่ที่ 84.19/21 เยน/ดอลลาร์ ส่วนค่าเงินยูโรอยู่ที่ 1.3443/3445 ดอลลาร์/ยูโร 
ด้านทิศทางการเคลื่อนไหวของเงินบาทในวันนี้ คาดว่าน่าจะยัง Sideway ต่อ คงไม่หวือหวามาก เพราะเงินบาทก็ยังเปิดตลาดนิ่งอยู่ ไม่ค่อยได้ขยับเท่าไหร่ แต่ก็คงจะขยับเคลื่อนไหวไปตามปัจจัยตัวเลขเศรษฐกิจรายสัปดาห์ของสหรัฐอเมริกา ขณะที่เงินที่ไหลเข้าก็ยังมีอยู่
โดยคืนวันอังคาร มี Conference Board เปิดเผยดัชนีความเชื่อมั่นผู้บริโภคสหรัฐเดือนก.ย., สแตนดาร์ด แอนด์ พัวร์/เคส ชิลเลอร์เปิดเผยราคาบ้านเดือนก.ค., ABC News เปิดเผยผลสำรวจความเชื่อมั่นผู้บริโภคสหรัฐในสัปดาห์ที่สิ้นสุดวันที่ 26 ก.ย 
ประเมินกรอบการเคลื่อนไหวของเงินบาทในวันนี้ระหว่าง 30.50-30.60 บาท/ดอลลาร์